**คู่มือสำหรับประชาชน : การแจ้งการเก็บ จัดหา หรือรวบรวมพันธุ์พืชพื้นเมืองทั่วไปหรือพันธุ์พืชป่า หรือส่วนหนึ่งส่วนใดของพืชดังกล่าว เพื่อการศึกษา ทดลอง หรือวิจัยที่มิได้มีวัตถุประสงค์เพื่อประโยชน์ในทางการค้า ตามมาตรา 53 แห่งพระราชบัญญัติคุ้มครองพันธุ์ พ.ศ. 2542(N)**

**หน่วยงานที่ให้บริการ :** กรมวิชาการเกษตรกระทรวงเกษตรและสหกรณ์

**หลักเกณฑ์ วิธีการ เงื่อนไข (ถ้ามี) ในการยื่นคำขอ และในการพิจารณาอนุญาต**

1) ขั้นตอนการดำเนินงานตามคู่มือจะเริ่มนับระยะเวลาตั้งแต่เจ้าหน้าที่ตรวจสอบเอกสารครบถ้วนถูกต้องตามที่ระบุไว้ในคู่มือประชาชนเรียบร้อยแล้ว

2).กรณีการยื่น/ส่งเอกสาร

2.1) กรณีคำขอหรือเอกสารหลักฐานประกอบการพิจารณาไม่ครบถ้วนหรือไม่ถูกต้อง และไม่อาจแก้ไขเพิ่มเติมได้ในขณะนั้น ผู้รับคำขอและผู้ยื่นคำขอจะต้องลงนามบันทึกความบกพร่อง และรายการเอกสารหลักฐานร่วมกัน พร้อมกำหนดระยะเวลาให้ผู้ยื่นคำขอดำเนินการแก้ไขเพิ่มเติม หากผู้ยื่นคำขอไม่ดำเนินการแก้ไขเพิ่มเติมภายในระยะเวลาที่กำหนด ผู้รับคำขอจะยกเลิกคำขอ

2.2) กรณีผู้แจ้งไม่ได้มาส่งเอกสารด้วยตนเอง ผู้แจ้งขอต้องมีหนังสือมอบอำนาจให้ผู้ส่งเอกสารมีอำนาจลงนามในบันทึกทั้ง 2 ฝ่าย ถ้าผู้แจ้งไม่มอบอำนาจให้ผู้ส่งเอกสาร มีอำนาจลงนามในบันทึก 2 ฝ่าย และกรมวิชาการเกษตรตรวจสอบ พบว่าแบบแจ้งพร้อมเอกสารที่ยื่นมาพร้อม ไม่ถูกต้องครบถ้วน ตรงตามคู่มือประชาชนกำหนดไว้ ให้กรมวิชาการเกษตรไม่รับแจ้งได้

2.3) ในกรณีมีการมอบอำนาจได้กระทำในต่างประเทศ หนังสือมอบอำนาจต้องมีคำรับรองลายมือโดยเจ้าหน้าที่หรือผู้ซึ่งกฎหมายของประเทศนั้นกำหนดให้เป็นผู้มีอำนาจรับรอง หรือเจ้าหน้าที่ผู้มีอำนาจของสถานทูตไทยหรือสถานกงสุลไทยซึ่งประจำอยู่ในประเทศนั้นรับรองไว้ไม่เกินหกเดือน

2.4) การยื่นเอกสารหรือหลักฐานประกอบคำขอ หากเป็นภาษาต่างประเทศจะต้องมีคำแปลเป็นภาษาไทย โดยผู้ขอและผู้แปลต้องลงลายมือชื่อรับรองความถูกต้องทุกหน้า

**ช่องทางการให้บริการ**

|  |  |
| --- | --- |
|  **สถานที่ให้บริการ**(หมายเหตุ: (สามารถส่งเอกสารทางไปรษณีย์)) กลุ่มวิจัยการคุ้มครองพันธุ์พืช สำนักคุ้มครองพันธุ์พืช ตึกโภชากร ชั้น 2 กรมวิชาการเกษตร แขวงลาดยาว เขตจตุจักร กรุงเทพฯ. 10900 โทรศัพท์ 029407214/โทรสาร 029407214 /ติดต่อด้วยตนเอง ณ หน่วยงาน  | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. (มีพักเที่ยง)  |

**ขั้นตอน ระยะเวลา และส่วนงานที่รับผิดชอบ**

**ระยะเวลาในการดำเนินการรวม :** 23 วัน

| **ลำดับ** | **ขั้นตอน** | **ระยะเวลา** | **ส่วนที่รับผิดชอบ** |
| --- | --- | --- | --- |
| 1) | **การตรวจสอบเอกสาร**-ผู้แจ้งฯ ยื่นแบบแจ้งการเก็บ จัดหา หรือรวบรวมพันธุ์พืชพื้นเมืองทั่วไปและพันธุ์พืชป่าหรือส่วนหนึ่งส่วนใดของพันธุ์พืชดังกล่าว เพื่อการศึกษา ทดลอง หรือวิจัยที่มิได้มีวัตถุประสงค์เพื่อประโยชน์ในทางการค้า ตามมาตรา 53 - เจ้าหน้าที่ตรวจสอบความถูกต้องของเอกสารหลักฐาน(หมายเหตุ: (- ไม่นับรวมวันที่ผู้แจ้งต้องแก้ไขเอกสาร-เฉพาะกรณีที่มีเอกสารและข้อมูลประกอบ ณ ยื่นคำขอที่ครบถ้วน ถูกต้องและสมบูรณ์แล้ว))  | 1 วัน | กรมวิชาการเกษตร |
| 2) | **การพิจารณา**- เจ้าหน้าที่จัดทำแบบตอบรับการแจ้งเก็บจัดหาฯ เสนอ อธิบดี (หมายเหตุ: -)  | 15 วัน | กรมวิชาการเกษตร |
| 3) | **การลงนาม/คณะกรรมการมีมติ**- อธิบดี ลงนาม- เจ้าหน้าที่ส่งแบบตอบรับการแจ้งเก็บจัดหาฯ ทางไปรษณีย์(หมายเหตุ: -)  | 7 วัน | กรมวิชาการเกษตร |

**รายการเอกสาร หลักฐานประกอบ**

| **ลำดับ** | **ชื่อเอกสาร จำนวน และรายละเอียดเพิ่มเติม (ถ้ามี)** | **หน่วยงานภาครัฐผู้ออกเอกสาร** |
| --- | --- | --- |
| 1) | **บัตรประจำตัวประชาชน****ฉบับจริง** 1 ฉบับ**สำเนา** 0 ฉบับ**หมายเหตุ** (-กรณียื่นทางไปรษณีย์-หากมีการมอบอำนาจให้ผู้อื่นดำเนินการแทน (สำเนาบัตรประจำตัวประชาชนของผู้มอบอำนาจ)) | กรมการปกครอง |
| 2) | **ทะเบียนบ้าน****ฉบับจริง** 1 ฉบับ**สำเนา** 0 ฉบับ**หมายเหตุ** (-กรณียื่นทางไปรษณีย์-หากมีการมอบอำนาจให้ผู้อื่นดำเนินการแทน (สำเนาทะเบียนบ้านของผู้มอบอำนาจ)) | กรมการปกครอง |
| 3) | **หนังสือรับรองนิติบุคคล/หนังสือจัดตั้งหน่วยงาน และ/หรือ คำสั่งแต่งตั้ง** **ฉบับจริง** 1 ฉบับ**สำเนา** 0 ฉบับ**หมายเหตุ** - | กรมพัฒนาธุรกิจการค้า |
| 4) | **แบบแจ้งการเก็บ จัดหา หรือรวบรวมพันธุ์พืชพื้นเมืองทั่วไปและพันธุ์พืชป่า หรือส่วนหนึ่งส่วนใดของพันธุ์พืชดังกล่าว เพื่อการศึกษา ทดลอง หรือวิจัยที่มิได้มีวัตถุประสงค์เพื่อประโยชน์ทางการค้า ตามมาตรา 53** **ฉบับจริง** 1 ฉบับ**สำเนา** 0 ฉบับ**หมายเหตุ** ((กรณีนิติบุคคล ผู้ลงนามในแบบแจ้งต้องเป็นผู้มีอำนาจลงนามแทนนิติบุคคล หรือผู้ได้รับมอบอำนาจให้ลงนามแทนนิติบุคคล เท่านั้น)) | กรมวิชาการเกษตร |
| 5) | **แผนที่แสดงที่ตั้งสถานที่ทำการศึกษา ทดลอง หรือวิจัย****ฉบับจริง** 1 ฉบับ**สำเนา** 0 ฉบับ**หมายเหตุ** - | - |
| 6) | **แผนที่แสดงที่ตั้งสถานที่เก็บรวบรวมพันธุ์พืชแลแผนที่แสดงที่ตั้งที่เก็บรักษาชนิดของพันธุ์พืช****ฉบับจริง** 1 ฉบับ**สำเนา** 0 ฉบับ**หมายเหตุ** - | - |
| 7) | **หนังสือรับรอง/แต่งตั้งผู้มีอำนาจลงนามแทนนิติบุคคล ของผู้แจ้ง****ฉบับจริง** 0 ฉบับ**สำเนา** 1 ฉบับ**หมายเหตุ** (-กรณีมอบอำนาจลงนามแทนนิติบุคคล ของผู้แจ้ง) | - |
| 8) | **หนังสือมอบอำนาจ** **ฉบับจริง** 1 ฉบับ**สำเนา** 0 ฉบับ**หมายเหตุ** (-กรณีมอบอำนาจให้ผู้อื่นดำเนินการแทน(พร้อมติดอากรแสตมป์ 30 บาท) | - |

**ค่าธรรมเนียม**

| **ลำดับ** | **รายละเอียดค่าธรรมเนียม** | **ค่าธรรมเนียม (บาท / ร้อยละ)** |
| --- | --- | --- |
| 1) | **ไม่มีค่าธรรมเนียม**(หมายเหตุ: -)  |  **ค่าธรรมเนียม** 0 บาท  |

**ช่องทางการร้องเรียน แนะนำบริการ**

| **ลำดับ** | **ช่องทางการร้องเรียน / แนะนำบริการ** |
| --- | --- |
| 1) | กลุ่มวิจัยการคุ้มครองพันธุ์พืช สำนักคุ้มครองพันธุ์พืช กรมวิชาการเกษตร 50 ตึกโภชากร ชั้น 2 ถนนพหลโยธิน แขวงลาดยาว เขตจตุจักร กรุงเทพฯ 10900 โทรศัพท์/โทรสาร 02-9407214 e-mail : pvpo@doa.in.th(หมายเหตุ: -)  |
| 2) | ศูนย์บริการประชาชน สำนักปลัดสำนักนายกรัฐมนตรี(หมายเหตุ: ( เลขที่ 1 ถ.พิษณุโลก เขตดุสิต กทม. 10300 / สายด่วน 1111 / www.1111.go.th / ตู้ ปณ.1111 เลขที่ 1 ถ.พิษณุโลก เขตดุสิต กทม. 10300))  |
| 3) | ศูนย์รับเรื่องร้องเรียนการทุจริตในภาครัฐ(หมายเหตุ: (สำนักงานคณะกรรมการป้องกันและปราบปรามการทุจริตในภาครัฐ (สำนักงาน ป.ป.ท.)- 99 หมู่ 4 อาคารซอฟต์แวร์ปาร์ค ชั้น 2 ถนนแจ้งวัฒนะ ตำบลคลองเกลือ อำเภอปากเกร็ด จังหวัดนนทบุรี 11120- สายด่วน 1206 / โทรศัพท์ 0 2502 6670-80 ต่อ 1900 , 1904- 7 / โทรสาร 0 2502 6132- www.pacc.go.th / www.facebook.com/PACC.GO.THศูนย์รับเรื่องร้องเรียนสำหรับนักลงทุนต่างชาติ (The Anti-Corruption Operation center)Tel : +66 92 668 0777 / Line : Fad.pacc / Facebook : The Anti-Corruption Operation Center / Email : Fad.pacc@gmail.com))  |

**แบบฟอร์ม ตัวอย่างและคู่มือการกรอก**

| **ลำดับ** | **ชื่อแบบฟอร์ม** |
| --- | --- |
| 1) | แบบแจ้งการเก็บ จัดหา หรือรวบรวมพันธุ์พืชพื้นเมืองทั่วไปและพันธุ์พืชป่า หรือส่วนหนึ่งส่วนใดของพันธุ์พืชดังกล่าว เพื่อการศึกษา ทดลอง หรือวิจัยที่มิได้มีวัตถุประสงค์เพื่อประโยชน์ทางการค้า ตามมาตรา 53 (หมายเหตุ: -)  |

**หมายเหตุ**

-

เอกสารฉบับนี้ดาวน์โหลดจากเว็บไซต์ศูนย์รวมข้อมูลการติดต่อราชการ

[www.info.go.th](http://www.info.go.th)

วันที่คู่มือมีผลบังคับใช้: 20/05/2563